Statele Unite(SUA) și Japonia au propus luni o rezoluție Consiliului de Securitate al ONU care să sublinieze că națiunile ar trebui să respecte un tratat care interzice amplasarea de arme nucleare în spațiu, un mesaj care pare să vizeze Rusia, potrivit stiripesurse.ro.
Washingtonul crede că Moscova dezvoltă o armă nucleară antisatelit în spațiu, a cărei detonare ar putea provoca ravagii prin întreruperea a tot ceea ce înseamnă comunicații, notează Reuters..
Rusia, parte a Tratatului privind spațiul cosmic din 1967, care interzice plasarea "pe orbita Pământului a oricăror obiecte purtătoare de arme nucleare sau de orice alt tip de arme de distrugere în masă", a arătat anterior că se opune amplasării de arme nucleare în spațiu.
Lansarea unei arme nucleare pe orbită este interzisă de tratat. Dezvoltarea unei arme nucleare nu este însă interzisă, relevă sursa citată.
În rezoluția lor, Statele Unite, singura țară care a folosit o armă nucleară în război, și Japonia, singura națiune atacată cu o astfel de armă, au îndemnat statele obligate prin tratat să nu plaseze astfel de arme în spațiu și nici să le dezvolte.
Un semnal public că Washingtonul crede că Moscova lucrează la o astfel de armă a fost comentariul unui purtător de cuvânt al Casei Albe din 15 februarie. Un comentariu potrivit căruia Rusia dezvoltă o astfel de armă spațială.
Coreea de Nord își pregătește armele nucleare pentru un eventual război
Liderul regimului comunist din Coreea de Nord, Kim Jong Un, a cerut armatei să se pregătească pentru război, inclusiv prin folosirea armelor nucleare pe care le-ar deține.
Această declarație a lui Kim Jong Un a fost rostită la o ședință a conducerii Partidului Muncitorilor din Coreea de Nord, din perioada 27 – 28 decembrie 2023. Declarația liderului comunist a fost retransmisă de agenția de presă oficială de la Phenian, KCNA. Kim Jong Un este secretarul general al partidului unic din Coreea de Nord.